Държавен вестник, бр. 62, 2015 г., стр. 47

БРОЙ  62	
Д Ъ Р Ж А В Е Н  В Е С Т Н И К 	
СТР.  47  
Преглед на плана за преструктуриране от БНБ, 
съответно от Комисията, като компетентен 
орган на субект от група
Чл. 23. Българската народна банка, съот-
ветно Комисията, в изпълнение на надзорните 
си функции по отношение на субект от група 
участва в консултация, инициирана от орга-
на за преструктуриране на ниво група, във 
връзка с изготвянето и периодичния преглед 
на плана за преструктурирането на групата.
Предаване на компетентните органи на планове 
за преструктуриране
Чл. 24. Българската народна банка, съот-
ветно Комисията, в качеството є на орган 
за преструктуриране на ниво група предава 
плановете за преструктуриране, както и 
внесените в тях промени, на съответните 
компетентни органи.
Раздел III
Прилагане на опростени изисквания
Решение за прилагане на опростени изисквания 
при изготвянето на планове за възстановяване 
и на планове за преструктуриране
Чл. 25. (1) Българската народна банка, съ-
ответно Комисията, може да вземе решение 
за прилагане на опростени изисквания спрямо 
институция при изготвянето на плановете за 
възстановяване, съответно на плановете за 
преструктуриране, като отчита:
1. въздействието, което неизпълнението 
на задължения на институцията може да има 
поради естеството на стопанската є дейност, 
акционерната є структура, правната є фор-
ма, рисковия є профил, размера и правния 
є статус, нейната взаимосвързаност с други 
институции или с финансовата система като 
цяло, обхвата и сложността на дейностите є, 
извършването на инвестиционни услуги или 
дейности съгласно чл. 5 от Закона за пазарите 
на финансови инструменти;
2. вероятността от значителни неблагопри-
ятни последици върху финансовите пазари, 
други институции, условията за финансиране 
или икономиката като цяло при производство 
по несъстоятелност на институцията. 
(2) С решението по ал. 1 се определят:
1. съдържанието и нивото на детайлност 
на плановете за възстановяване и за пре-
структуриране;
2. сроковете за изготвяне на плановете за 
възстановяване и преструктуриране, както и 
за тяхната актуализация, които могат да бъ-
дат по-дълги от предвиденото по този закон;
3. съдържанието и нивото на детайлност 
на информацията, която се изисква от ин-
ституцията;
4. степента на задълбоченост на оценката 
на възможността за преструктуриране.
(3) Българската народна банка, съответно 
Комисията, може по всяко време да отмени 
прилагането на опростени изисквания спрямо 
институция при изготвянето на плановете за 
възстановяване и преструктуриране.
(4) Решението по ал. 1 не засяга правомо-
щията на БНБ и на Комисията да предприемат 
мерки за предотвратяване или управление 
на кризи.
(5) Българската народна банка, съответно 
Комисията, информира ЕБО за начина, по 
който прилага ал. 1.
(6) Българската народна банка, съответно 
Комисията, не може да вземе решение за 
прилагане на опростени изисквания спрямо 
институция, чиято обща стойност на активите 
надхвърля 3 млрд. лв., или съотношението на 
общите є активи спрямо брутния вътрешен 
продукт на Република България надхвърля 
4 на сто.
Г л а в а  т р е т а
ОЦЕНЯВАНЕ НА ВЪЗМОЖНОСТТА ЗА 
ПРЕСТРУКТУРИРАНЕ
Оценяване на възможността за преструктури-
ране на институция, която не е част от група
Чл. 26. (1) Органът за преструктуриране 
по чл. 2, съответно по чл. 3, оценява възмож-
ността институция, която не е част от група, 
да бъде преструктурирана, без да се използва 
нито едно от следните средства:
1. извънредна публична финансова подкре-
па, освен когато е под формата на средства 
от ФПБ, съответно от ФПИП;
2. извънредно ликвидно улеснение от цен-
трална банка;
3. ликвидно улеснение от централна банка, 
което се предоставя при нестандартизирани 
условия за обезпечение, матуритет и лихвен 
процент.
(2) Органът за преструктуриране извършва 
оценката по ал. 1 след консултация с органите 
за преструктуриране на държави членки, в 
чиято юрисдикция се намират значими кло-
нове на съответната институция, доколкото 
това е от значение за значимия клон.
(3) Институция може да бъде преструкту-
рирана, ако за органа по преструктуриране е 
осъществимо и целесъобразно прекратяване на 
дейността на институцията чрез производство 
по несъстоятелност или преструктуриране 
чрез предвидените в този закон инструменти 
и правомощия за преструктуриране по такъв 
начин, че да се осигури непрекъснатост на 
критичните є функции и без значителни 
неблагоприятни последици за финансова-
та система, включително при по-мащабна 
финансова нестабилност или събития със 
системно значение в Република България, 
в други държави членки или в Европейския 
съюз като цяло.
(4) Органът за преструктуриране уведомява 
своевременно ЕБО, ако прецени, че дадена